Document ID: 32007R0869

KOMISIJAS REGULA (EK) Nr. 869/2007
(2007. gada 23. jūlijs)
par to nodrošinājumu atlīdzināšanu, kas saistīti ar ievešanas tiesībām saskaņā ar konkrētām ievešanas tarifa kvotām liellopu gaļas nozarē saistībā ar Bulgārijas un Rumānijas pievienošanos Eiropas Savienībai
EIROPAS KOPIENU KOMISIJA,
ņemot vērā Bulgārijas un Rumānijas Pievienošanās līgumu,
ņemot vērā Bulgārijas un Rumānijas Pievienošanās aktu un jo īpaši tā 41. pantu,
tā kā:
(1)
Līdz 2006. gada 31. decembrim konkrētu dzīvu liellopu ievedumi saskaņā ar tarifa kvotām, kas atvērtas Bulgārijai vai Rumānijai uz vairāku gadu termiņu, pamatojoties uz Komisijas 2005. gada 28. jūlija Regulu (EK) Nr. 1217/2005, ar ko nosaka sīki izstrādātus noteikumus, kā piemērot Padomes Lēmumā 2003/286/EK (1) paredzēto importa tarifa kvotu konkrētiem dzīviem Bulgārijas izcelsmes liellopiem un pamatojoties uz Komisijas 2005. gada 29. jūlija Regulu (EK) Nr. 1241/2005, ar ko paredz sīki izstrādātus noteikumus tarifu kvotas piemērošanai attiecībā uz konkrētiem dzīviem Rumānijas izcelsmes liellopiem atbilstīgi Padomes Lēmumam 2003/18/EK (2), tika veikti saskaņā ar piešķirtajām ievešanas tiesībām, ko pārvalda, izmantojot ievešanas atļaujas. No 2007. gada 1. janvāra šīs ievešanas atļaujas šādai tirdzniecībai vairs nav derīgas.
(2)
Konkrētās ievešanas tiesības, kas piešķirtas 2006. gada jūlijā un kas ir spēkā parasti līdz 2007. gada 30. jūnijam, nav izmantotas vispār vai izmantotas tikai daļēji. Minēto ievešanas saistību neizpildes gadījumā iemaksāto nodrošinājumu atsavina. Ņemot vērā to, ka pēc Bulgārijas un Rumānijas pievienošanās šādas saistības vairs nevar ievērot, no šo divu valstu pievienošanās dienas jāpieņem pasākums, ar ko paredz iemaksāto nodrošinājumu atlīdzināšanu, kas saistīti ar ievešanas tiesībām, kas noteiktas saskaņā ar attiecīgajām importa tarifa kvotām.
(3)
Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
1. Pēc ieinteresēto personu pieprasījuma ievešanas tiesību nodrošinājumu, kas iemaksāts saskaņā ar Regulas (EK) Nr. 1217/2005 5. panta 1. punktu un Regulas (EK) Nr. 1241/2005 5. panta 1. punktu, atlīdzina šādos gadījumos:
a)
pretendents ir iesniedzis pieteikumu un ieguvis ievešanas tiesības saskaņā ar kvotu:
i)
kas minēta Regulas (EK) Nr. 1217/2005 1. pantā vai
ii)
kas minēta Regulas (EK) Nr. 1241/2005 1. pantā;
b)
ievešanas tiesības līdz 2007. gada 1. janvārim izmantotas tikai daļēji vai vispār nav izmantotas.
2. Panta 1. punktā minēto nodrošinājumu atlīdzina proporcionāli ievešanas tiesībām, kas nav izmantotas līdz 2007. gada 1. janvārim.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2007. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 23. jūlijā

Labels: 3
15
18